AC Horsens har skrevet en kort kontrakt med Nicolai Brock-Madsen, som dermed vender hjem til Superligaen. Det bekræfter manager Bo Henriksen over for Horsens Folkeblad.

Nicolai Brock-Madsen har ikke haft den store succes i udlandet, siden han forlod Randers FC, og nu vender han hjem til Superligaen, hvor AC Horsens har slået kløerne i ham.

Det bekræfter manager Bo Henriksen over for Horsens Folkeblad.

- Vi har kun to fødte angribere i Oliver Drost og Kasper Junker, så vi ville gerne have en ekstra mand til foråret. Nicolai Brock-Madsen har ikke spillet meget, så sammen skal vi bruge tid og energi på at få ham tilbage til det niveau, vi ved han har, siger Bo Henriksen til Horsens Folkeblad.

Nicolai Brock-Madsen har fået en kontrakt, der gælder for resten af sæsonen.

Den 26-årige angriber har senest været hos Birmingham, hvor han fik sin kontrakt ophævet.



Støt AC Horsens og køb en fanfigur